CELEX: C2007/297/10
Language: lv
Date: 2007-12-08 00:00:00
Title: Lieta C-429/05: Tiesas (pirmā palāta) 2007. gada 4. oktobra spriedums ( Tribunal d'instance de Saintes (Francija) lūgums sniegt prejudiciālu nolēmumu) — Max Rampion , Marie-Jeanne Godard , Rampion laulātā/ Franfinance SA , K par K SAS (Direktīva 87/102/EEK — Patēriņa kredīts — Patērētāja tiesības izmantot tiesiskās aizsardzības līdzekļus attiecībā pret kredīta devēju līguma par preču vai pakalpojumu, kurus finansē ar kredītu, neizpildes vai nepienācīgas izpildes gadījumā — Nosacījumi — Norāde uz finansēto preci vai pakalpojumu kredīta piedāvājumā — Kredīta atvēršana, kas ļauj vairākkārt izlietot piešķirto kredītu — Iespēja valsts tiesai pēc savas ierosmes atsaukties uz patērētāja tiesībām izmantot tiesiskās aizsardzības līdzekļus attiecībā pret kredīta devēju)

8.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 297/7
            
         Tiesas (pirmā palāta) 2007. gada 4. oktobra spriedums (Tribunal d'instance de Saintes (Francija) lūgums sniegt prejudiciālu nolēmumu) — Max Rampion, Marie-Jeanne Godard, Rampion laulātā/Franfinance SA, K par K SAS
   
   (Lieta C-429/05) (1)
   
   (Direktīva 87/102/EEK - Patēriņa kredīts - Patērētāja tiesības izmantot tiesiskās aizsardzības līdzekļus attiecībā pret kredīta devēju līguma par preču vai pakalpojumu, kurus finansē ar kredītu, neizpildes vai nepienācīgas izpildes gadījumā - Nosacījumi - Norāde uz finansēto preci vai pakalpojumu kredīta piedāvājumā - Kredīta atvēršana, kas ļauj vairākkārt izlietot piešķirto kredītu - Iespēja valsts tiesai pēc savas ierosmes atsaukties uz patērētāja tiesībām izmantot tiesiskās aizsardzības līdzekļus attiecībā pret kredīta devēju)
   (2007/C 297/10)
   Tiesvedības valoda — franču
   Iesniedzējtiesa
   Tribunal d'instance de Saintes
   Lietas dalībnieki pamata procesā
   
      Prasītāji: Makss Rampions [Max Rampion], Marī Žanna Godārta [Marie-Jeanne Godard], Rampiona laulātā
   
      Atbildētājs: Franfinance SA, K par K SAS
   
   Priekšmets
   Lūgums sniegt prejudiciālu nolēmumu — Tribunal d'instance de Saintes — Padomes 1986. gada 22. decembra Direktīvas 87/102/EEK par dalībvalstu normatīvo un administratīvo aktu tuvināšanu attiecībā uz patēriņa kredītu (OV L 42, 48. lpp.) 11. un 14. panta interpretācija — Valsts tiesiskais regulējums, kas pakļauj normu par savstarpēju atkarību starp kredītlīgumu un pirkuma līgumu piemērošanu finansētās preces jēdzienam kredīta piedāvājumā — Tāda kredīta piešķiršana, kurā nav minēts finansētās preces jēdziens, bet kuram ir acīmredzama saikne ar pirkuma līgumu — Iespēja valsts tiesai pēc savas ierosmes izvirzīt pamatus par patēriņa kredīta tiesisko regulējumu
   Rezolutīvā daļa:
   
               1)
            
            
               11. un 14. pants Padomes 1986. gada 22. decembra Direktīvā 87/102/EEK par dalībvalstu normatīvo un administratīvo aktu tuvināšanu attiecībā uz patēriņa kredītu, kas grozīta ar Eiropas Parlamenta un Padomes 1998. gada 16. februāra Direktīvu 98/7/EK, ir jāinterpretē tādā nozīmē, ka tie nepieļauj to, ka tiesības celt prasību, kas paredzētas šīs direktīvas 11. panta 2. punktā, ar grozījumiem, kuras tātad patērētājam ir pret kredīta devēju, ir pakļautas nosacījumam, ka iepriekšējā kredīta piedāvājumā ir minētas finansētās preces vai pakalpojumi;
            
         
               2)
            
            
               Direktīva 87/102, kas grozīta ar Direktīvu 98/7, ir jāinterpretē tādā nozīmē, ka tā ļauj valsts tiesai pēc savas ierosmes piemērot noteikumus, ar kuriem iekšējās tiesībās transponē tās 11. panta 2. punktu.
            
         
      (1)  OV C 36, 11.2.2006.